kardosdrur/scandi-wiki huggingface dataset:
Neutral (synsvinkel)

Neutralitet betyder, at man ikke forholder sig til en hverken den ene eller den anden side i en debat eller en kamp mellem 2 mennesker eller hold.

Retorik
Den Tyske Ideologi

Den tyske ideologi er en række manuskripter skrevet af Karl Marx og Friedrich Engels omkring 1845.

Den tyske ideologi regnes i dag som et af de vigtigste filosofiske værker ved Marx & Engels, men målet med teksten var ifølge Marx at opnå egenforståelse, og derfor blev teksten overladt til gemmerne. Først i 1932 blev det meste af manuskriptet, som ikke længere var komplet, udgivet af Marx-Engels Instituttet i Moskva.

Værket er formet som en kritik af unghegelianerne som Ludwig Feuerbach, Max Stirner og Bruno Bauer, og giver den første udlægning af Marx og Engels historieteori, som senere er blevet kaldt historisk materialisme.

Eksterne henvisninger 

 Marxister.dk: læs teksten  
 Mlwerke.de: Teksten på tysk  

Filosofiske skrifter
Kommunisme
Zumpango (kommune)

Zumpango er en kommune beliggende i delstaten Mexico (Edomex) i Mexico. Kommunen har et areal på og et indbyggertal på .

Byer i Zumpango 
 Zumpango de Ocampo
 San Juan Zitlaltepec
 San Bartolo Cuautlalpan
 San Miguel Bocanegra
 Santa María Cuevas

Kommuner i Mexico
Bacalar (kommune)

Bacalar er en kommune i delstaten Quintana Roo i Mexico. Kommunen har  indbyggere.

Byer i Bacalar 
 Bacalar
 Limones

Kommuner i Mexico
Nationaloperaen i Paris

Paris Nationalopera, Opera Garnier eller Pariseroperaen er den vigtigste operainstitution i Paris. Det officielle navn er Opéra national de Paris. Navnet har skiftet gennem tiderne: Ludvig XIV grundlagde i 1669 Académie d'Opéra som kort efter blev Académie royale de Musique («det kongelige musikakademi»), som var en del af Académie Royale («det kongelige akademi»). Institutionen holder til i Palais Garnier.

Historie 
I slutningen af 1600-tallet var l'Opéra og Comédie-Française (for drama) det franske kongehofs officielle teater. Mens Comédie-Française blev subsidieret af kongen, måtte operaejerne delvis udleje deres kongelige privilegier for at dække omkostningerne. I slutningen af 1700-tallet blev Opéra-Comique oprettet som en borgelig modkultur mod hofoperaen. I 1800-tallet vendte adelen sig fra operaen, og som et modstykke til den stadig mere populære Opéra-Comique, blev Grand opéra udviklet som et lille borgerligt støttepunkt for operaen. Den selvstændige kunstform ballet udviklede sig fra de danseindslag, som var så vigtige i den franske opera. L'Opéra består frem til i dag som en «national» institution.

Eksterne henvisninger 
 Opéra national de Paris' offisielle hjemmeside 

Bygninger, konstruktioner og anlæg i Paris
Operabygninger i Frankrig
Pariseroperaen

Pariseroperaen kan henvise til flere artikler.
 Opéra Garnier – operahus i Paris
 Nationaloperaen i Paris – operakompagni i Paris
Rolf Rüssmann

Rolf Rüssmann (13. oktober 1950 – 2. oktober 2009) var en tysk fodboldspiller (forsvarer).

Hans karriere blev primært tilbragt hos FC Schalke 04, hvor han var tilknyttet i to omgange, samlet 10 sæsoner. Han spillede imidlertid også fem år hos ærkerivalerne fra Borussia Dortmund, ligesom han i et halvt år var udlandsprofessionel i Belgien hos Club Brugge. Med Schalke vandt han i 1972 den tyske pokalturnering.
 
Rüssmann spillede desuden 20 kampe og scorede ét mål for Vesttysklands landshold. Han blev udtaget til VM i 1978 i Argentina, og var på banen i alle tyskernes seks kampe under turneringen.

Titler 

DFB-Pokal
 1972 med Schalke 04

Referencer 

Fodboldspillere fra Tyskland
Fodboldspillere fra FC Schalke 04
Fodboldspillere fra Club Brugge
Fodboldspillere fra Borussia Dortmund
Deltagere ved verdensmesterskabet i fodbold 1978
Harald Konopka

Harald Konopka (født 18. november 1952 i Düren, Vesttyskland) er en tidligere tysk fodboldspiller (forsvarer).

Hans spillede størstedelen af sin karriere hos FC Köln, hvor han var tilknyttet i 12 sæsoner og spillede 335 Bundesliga-kampe. Hans sidste sæson blev tilbragt hos lokalrivalerne Borussia Dortmund. Med Köln var han med til at vinde både et tysk mesterskab og tre DFB-Pokaltitler.
 
Konopka spillede desuden to kampe for Vesttysklands landshold. Han blev udtaget til VM i 1978 i Argentina. Her var han dog kun på banen i én af tyskernes seks kampe.

Titler 

Bundesligaen
 1978 med FC KölnDFB-Pokal'''
 1977, 1978 og 1983 med FC Köln

Referencer 

Fodboldspillere fra Tyskland
Fodboldspillere fra 1. FC Köln
Fodboldspillere fra Borussia Dortmund
Personer fra Nordrhein-Westfalen
Deltagere ved verdensmesterskabet i fodbold 1978
Dieter Müller

Dieter Müller (født 1. april 1954 i Offenbach, Vesttyskland) er en tidligere tysk fodboldspiller (angriber).

Hans mest nævneværdige klub var FC Köln i hjemlandet, hvor han var tilknyttet mellem 1973 og 1981. Han havde også ophold hos blandt andet Kickers Offenbach i sin fødeby, VfB Stuttgart, franske Girondins Bordeaux og schweiziske Grasshoppers. Med Köln var han med til at vinde både et tysk mesterskab og to DFB-Pokaltitler, mens det med Bordeaux blev til to franske mesterskaber i træk i 1984 og 1985.

I både 1977 og 1978 blev Müller topscorer i Bundesligaen.
 
Müller spillede desuden tolv kampe og scorede ni mål for det vesttyske landshold. Han deltog for tyskerne ved både EM i 1976 i Jugoslavien og VM i 1978 i Argentina. Ved førstnævnte scorede han i finalen mod Tjekkoslovakiet, som tyskerne dog alligevel tabte efter straffesparkskonkurrence.

Titler 

Bundesligaen
 1978 med FC KölnDFB-Pokal 1977 og 1978 med FC KölnLigue 1'''
 1984 og 1985 med Girondins Bordeaux

Referencer 

Fodboldspillere fra Tyskland
Fodboldspillere fra Kickers Offenbach
Fodboldspillere fra 1. FC Köln
Fodboldspillere fra VfB Stuttgart
Fodboldspillere fra Girondins Bordeaux
Fodboldspillere fra Grasshopper-Club Zürich
Fodboldspillere fra 1. FC Saarbrücken
Personer fra Offenbach am Main
Fodboldtrænere fra Tyskland
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Pierre Lewden

Pierre Lewden (21. februar 1901 – 30. april 1989) var en fransk atlet som deltog i de olympiske lege 1920 i Antwerpen, 1924 i Paris og 1928 i Amsterdam.
   
Lewden vandt en bronzemedalje under OL 1924 i Paris. Han kom på en tredjeplads i disciplinen højdespring bagefter Harold Osborn og Leroy Brown begge fra USA.

Referencer

Eksterne henvisninger 

Højdespringere fra Frankrig
Erich Beer

Erich Beer (født 9. december 1946 i Neustadt bei Coburg, Tyskland) er en tidligere tysk fodboldspiller (midtbane) og -træner.

Han spillede hos henholdsvis FC Nürnberg, Rot-Weiss Essen, Hertha Berlin, Al-Ittihad og1860 München, med længst tid (otte sæsoner) hos Hertha. Hos Hertha scorede han 83 mål i 253 Bundesliga-kampe og var i en lang periode klubbens mest scorende spiller nogensinde.
 
Beer spillede desuden 24 kampe og scorede syv mål for Vesttysklands landshold. Han var med på det tyske hold ved både EM i 1976 i Jugoslavien og VM i 1978 i Argentina.

Referencer

Eksterne henvisninger 
 Erich Beer  på worldfootball.net

Fodboldspillere fra Tyskland
Fodboldspillere fra 1. FC Nürnberg
Fodboldspillere fra Rot-Weiss Essen
Fodboldspillere fra Hertha BSC Berlin
Fodboldspillere fra 1860 München
Fodboldtrænere fra Tyskland
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Ronald Worm

Ronald Worm (født 7. oktober 1953 i Duisburg, Vesttyskland) er en tidligere tysk fodboldspiller (angriber).

Han spillede på klubplan otte år i både MSV Duisburg og Eintracht Braunschweig. Med Duisburg nåede han i 1975 finalen i DFB-Pokalturneringen, der dog blev tabt til Eintracht Frankfurt.
 
Worm spillede desuden syv kampe og scorede fem mål for Vesttysklands landshold. Han var med på det tyske hold ved både OL i 1972 i München, EM i 1976 i Jugoslavien og VM i 1978 i Argentina.

Referencer 

Fodboldspillere fra Tyskland
Fodboldspillere fra MSV Duisburg
Fodboldspillere fra Eintracht Braunschweig
Personer fra Duisburg
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Rudolf Kargus

Rudolf "Rudi" Kargus (født 15. august 1952 i Worms, Vesttyskland) er en tidligere tysk fodboldspiller (målmand).

Han spillede hos henholdsvis Hamburger SV, FC Nürnberg, Karlsruhe, Fortuna Düsseldorf og FC Köln. Længst tid (ni sæsoner) tilbragte han i Hamburg, hvor han var med til at vinde både det tyske mesterskab, DFB-Pokalen og Pokalvindernes Europa Cup.
 
Kargus spillede desuden tre kampe for Vesttysklands landshold. Han var med på det tyske hold ved både EM i 1976 i Jugoslavien og VM i 1978 i Argentina, men var reservemålmand for Sepp Maier i begge turneringerne.

Titler 

Bundesligaen
 1979 med Hamburger SV

DFB-Pokal
 1976 med Hamburger SV

Pokalvindernes Europa Cup
 1977 med Hamburger SV

Referencer 

Fodboldspillere fra Tyskland
Fodboldspillere fra Hamburger SV
Fodboldspillere fra 1. FC Nürnberg
Fodboldspillere fra Karlsruher SC
Fodboldspillere fra Fortuna Düsseldorf
Fodboldspillere fra 1. FC Köln
Personer fra Rheinland-Pfalz
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Haiti ved sommer-OL 1928

Haiti deltager i Sommer-OL 1928. 2 sportsudøvere fra Haiti, begge mænd, deltog i atletik under Sommer-OL 1928 i Amsterdam. Haiti kom på en delt 30. plads med en sølvmedalje.

Medaljer

Medaljevindere

Kilder 
 den internationale olympiske komites database for resultater under OL 

Lande ved sommer-OL 1928
1928
Didrik August Holberg

Didrik August Holberg (16. september 1804 i Sorø – 7. april 1883) var en dansk præst og politiker.

Han var søn af byfogedfuldmægtig Hans Hoffmann Holberg og Frederikke Bech, blev student fra Vordingborg lærde Skole 1822 og teologisk kandidat 1827 og konstitueret forstander for Skårup Seminarium 1835. 1841 blev han udnævnt til forstander og var fra 1842 også sognepræst i Skårup Sogn. 1850 gik han af som forstander, da han blev rigsdagsmand. 12. april 1872 blev han pensioneret fra sit præstekald.

Ved valget til Den grundlovgivende Rigsforsamling 5. oktober 1848 stillede han sig i Svendborg Amts 5. kreds, men blev ikke valgt. Han var til gengæld medlem af Landstinget for 6. kreds (Fyn) fra det første valg 29. december 1849 til han 19. juni 1852 nedlagde sit mandat. Holberg var atter landstingsmand i samme kreds fra 3. juni 1853 til 2. april 1855, da nyvalg nødvendiggjordes på grund af den forestående indskrænkning af Junigrundloven.

Han blev gift 21. august 1838 med Henriette Sophie Worsaae (født 29. juni 1818 i Vejle), datter af amtsforvalter Jens Worsaae og Margrethe Elisabeth Bertelsen. Hun var søster til J.J.A. Worsaae.

Kilder 
 Sofus Elvius, Danmarks Præstehistorie i Aarene 1869-1884, København: Emil Bergmanns Forlag 1885-1887. Online hos LFL's Bladfond

Eksterne henvisninger 

Præster fra Danmark
Landstingsmedlemmer i 1840'erne
Landstingsmedlemmer i 1850'erne
Skolefolk fra Danmark
Personer fra Sorø
Dietmar Danner

Dietmar Danner (født 29. november 1950 i Mannheim, Vesttyskland) er en tidligere tysk fodboldspiller (midtbane).

Han spillede i ni sæsoner hos Borussia Mönchengladbach, hvilket var hans længste ophold i en klub under karrieren. Her var han med til at vinde hele tre tyske mesterskaber, én DFB-Pokaltitel og to udgaver af UEFA Cuppen.

Dannar spillede desuden seks kampe for Vesttysklands landshold. Han var med på det tyske hold der vandt sølv ved EM i 1976 i Jugoslavien. Her var han på banen i semifinalen mod værtsnationen.

Titler 

Bundesligaen
 1975, 1976 og 1977 med Borussia Mönchengladbach

DFB-Pokal
 1973 med Borussia Mönchengladbach

UEFA Cup
 1975 og 1979 med Borussia Mönchengladbach

Referencer 

Fodboldspillere fra Tyskland
Deltagere ved det europæiske mesterskab i fodbold 1976
Fodboldspillere fra Borussia Mönchengladbach
Fodboldspillere fra FC Schalke 04
Fodboldspillere fra 1. FC Saarbrücken
Fodboldspillere fra LASK Linz
Personer fra Mannheim
Henrique da Silveira

Henrique Cunha da Silveira (26. januar 1901 -  9. april 1973) var en portugisisk fægter, som deltog i de olympiske lege 1920 i Antwerpen, 1924 i Paris, 1928 i Amsterdam og 1936 i Berlin. 

Silveira vandt en bronzemedalje i fægtning under OL-1928 i Amsterdam. Han var med på det portugisiske hold som kom på en tredjeplads i disciplinen i kårde efter Italien og Frankrig.

Fægtere fra Portugal
Mário de Noronha

Mário de Lopez da Vasa César Alves de Noronha (25. januar 1885 i Lissabon – 9. juli 1973 i Lissabon) var en portugisisk fægter som deltog i de olympiske lege 1924 i Paris og 1928 i Amsterdam. 

Noronha vandt en bronzemedalje i fægtning under OL-1928 i Amsterdam. Han var med på det portugisiske hold som kom på en tredjeplads i disciplinen kårde bagefter Italien og Frankrig. 

Fægtere fra Portugal
Personer fra Lissabon
Großglockner Gletscherbahn

Großglockner Gletscherbahn er en kabelbane, der går fra Franz Josefs Höhe ved Großglockner-Hochalpenstraße og ned til Pasterze-gletsjeren, Østrigs største gletsjer.

Historie 
Großglockner Gletscherbahn er bygget ovenover den store gletsjer og med Østrigs højeste bjerg, Großglockner, (3.797 m.o.h.) lige overfor. I vore dage er den store gletsjer ca. 9 kilometer lang, men i løbet af de seneste 125 år har gletsjeren nedsmeltet så meget, at den i dag i forhold til dengang er 1 kilometer kortere foruden at den har mistet 100 meter i højden.

Banen når til det punkt, hvor gletsjeren ved banens anlæg i 1956 nåede. I mellemtiden er gletsjeren smeltet så meget, at der nu fører en 300 meter lang trappe videre ned til gletsjeren fra banens endestation (dalstation).

Banetype 
Banen er en et-sporet smalsporsbane. De to vogne mødes midtvejs på et vigespor. Banen er konstrueret således, at vægten af den øverste vogn er med til at trække den nederste vogn op, godt hjulpet af en elektromotor.

Stationerne

Topstationen 
Kabelbanens topstation ligger ved Franz Josefs Höhe, der ligeledes er et godt udgangspunkt for klatrere og vandrere. Franz Josefs Höhe er et 1.000 m² stort besøgscentrum med restaurant, café, kiosk, toiletfaciliteter o.m.a. Billetter til Großglockner Gletscherbahn købes også her. Der er masser af parkeringsmuligheder på stedet.

Dalstationen 
Den nederste af banens to stationer (dalstationen) rummer ingen faciliteter og der er knap nok mulighed for at krybe i læ i tilfælde af dårligt vejr.

Vognene 
Der er to vogne på banen.
Hver vogn er bygget med tre kupeer/niveauer af hensyn til banens stejle hældning.

Specifikationer 
 Påbegyndt anlæg af banen: 1956
 Ibrugtagning af banen: 1963
 Niveau dalstationen: 2.212 m.o.h.
 Niveau topstationen: 2.356 m.o.h.
 Banens længde: 212 meter
 Niveauforskel fra top til bund: 144 meter
 Maximale stigning: 95,5 %
 Gennemsnitlige stigning: 84 % 
 Trækkablets tykkelse: 26 mm
 Kørehastighed: 2 m/s
 Max. last pr. vogn: 7.240 kg
 Max passagerantal pr. vogn: 32 personer
 Motoreffekt: 80 kW

Links 
 Großglockner Gletscherbahn på 'Funimag'
 Banen på Lift-World

Kabelbaner
Transport i Østrig
Bygninger, konstruktioner og anlæg i Østrig
Großglockner
Vestmannaeyjar

Vestmannaeyjar (dansk Vestmannaøerne) er en øgruppe af vulkansk oprindelse syd for Island, der består af 15 øer, 30 skær og 30 klipper. 
Området ligger i regionen Suðurland, som danner kommunen Vestmannaeyjabær, der i 2009 havde 4086 indbyggere. Kun den største af øerne, Heimaey, er beboet. Vestmannaøernes borgmester er Elliði Vignisson.

Øgruppen har fået sit navn efter irere, som blev taget til fange for at bruges til trælle af norrøn-gælerne (benævnelse for folk af blandet norrøn og gælisk oprindelse, som dominerede store dele af området omkring det Irske Hav og det vestlige Skotland i middelalderen). Det gamle norrøne ord vestmenn blev brugt om irerne og blev bevaret i det islandske sprog, selv om Irland ligger længere mod øst end Island. 

I 1600-tallet var Vestmannaøerne ofte plaget af sørøvere. 1615 blev tre irske sørøverskibe overrasket af to danske orlogsskibe ved Vestmannaøerne. Alle overlevende sørøvere blev taget til fange og henrettet.
Men allerede i 1627 blev 242 indbyggere, heriblandt præsten Ólafur Egilsson, bortført til Algeriet af tre algeriske sørøverskibe. Den danske lensmand afværgede aktiv modstand fra skansen ved Bessastaðir af frygt for kapernes overtal.

Området er som det øvrige Island vulkansk aktivt. Der var to store udbrud i området i 1900-tallet. Det første var i 1963 da et 3½ år langt udbrud dannede øen Surtsey, og det andet var udbruddet af Eldfell på øen Heimaey i 1973, som nødvendiggjorde en hurtig evakuering af de fleste af øens indbyggere.

Geografi 
Den vulkanske økæde med sit eget vulkansystem strækker sig fra syd for Eyjafjallajökull ud i Atlanterhavet i sydvestlig retning.

Den største del af det undersøiske vulkansystem er i længden ca. 38 km, i bredden 30 km – som også cirka svarer til økædens længde og bredde. 

Heimaey er med sit areal på 13,6 km² den største ø og den eneste, der beboes hele året. 

Surtsey'' 15 km sydvest for Heimaey er med sit areal på 1,41 km² (2004)) øgruppens næststørste ø. 

Af mindre øer er der blandt andre Elliðaey med et areal på 0,45 km², Bjarnarey med et areal på 0,32 km², Álsey med et areal på 0,25 km², Suðurey med et areal på 0,20 km², Brandur og Hellisey med hver et areal på 0,1 km², Súlnasker med et areal på 0,03 km², Geldungur med et areal på 0,02 km² og Geirfuglasker med et areal på 0,02 km². Surtsey er den sydligste og Elliðaey den nordligste ø.

Eksterne henvisninger 

 Vestmannaeyjar volcanic system 
 Nachlese: Die Vulkan-Katastrophe
 http://www.visitwestmanislands.com (off. Website, engl.)
 Die Westmännerinseln

Øer i Island
Thomas Allofs

Thomas Allofs (født 17. november 1959 i Düsseldorf, Vesttyskland) er en tidligere tysk fodboldspiller (angriber). Han er lillebror til Klaus Allofs.

Hans karriere bragte ham til ophold hos Fortuna Düsseldorf i hjembyen, Kaiserslautern, FC Köln og franske RC Strasbourg. Længst tid (seks sæsoner fordelt på to omgange) tilbragte han hos Fortuna Düsseldorf, og her var han med til at vinde to DFB-Pokaltitler og at nå finalen i Pokalvindernes Europa Cup i 1979.

I 1989 blev Allofs topscorer i Bundesligaen, repræsenterende FC Köln.
 
Allofs spillede desuden to kampe for det vesttyske landshold. Han deltog for tyskerne ved VM i 1982 i Spanien, og sad på bænken hele turneringen da holdet vandt sølv.

Titler 

DFB-Pokal
 1979 og 1980 med Fortuna Düsseldorf

Referencer 

Fodboldspillere fra Tyskland
Fodboldspillere fra Fortuna Düsseldorf
Fodboldspillere fra 1. FC Kaiserslautern
Fodboldspillere fra 1. FC Köln
Fodboldspillere fra RC Strasbourg
Personer fra Düsseldorf
Deltagere ved verdensmesterskabet i fodbold 1982
Holger Hieronymus

Holger Hieronymus (født 22. februar 1959 i Hamburg, Vesttyskland) er en tidligere tysk fodboldspiller (forsvarer).

Han spillede udelukkende i hjembyen Hamburg hos først FC St. Pauli og efterfølgende Hamburger SV. Han skiftede for en Transfersum på 75000 D-mark i 1980. Med Hamburg var han med til at vinde to tyske mesterskaber i 1982 og 1983. Med Hamborg vandt han også Mesterholdenes Europa Cup i 1983, hvor Hamborg slog Juventus F.C. i finalen. 

Hans karriere sluttede allerede som 25-årig, da han blev alvorligt skadet i et opgør for Hamburg mod SV Waldhof Mannheim.
 
Hieronymus nåede inden sit tidlige karrierestop at spille tre kampe for det vesttyske landshold. Han deltog for tyskerne ved VM i 1982 i Spanien, men sad på bænken hele turneringen da holdet vandt sølv.

Efter sin spillerkarriere blev han først ambassadør og siden sportschef for sin tidligere klub, Hamburger SV.

Titler 

Bundesligaen
 1982 og 1983 med Hamburger SVMesterholdenes Europa Cup'''
 1983 med Hamburger SV

Referencer 

Fodboldspillere fra Tyskland
Fodboldspillere fra FC St. Pauli
Fodboldspillere fra Hamburger SV
Personer fra Hamborg
Deltagere ved verdensmesterskabet i fodbold 1982
Adser Hansen Blume

Adser Hansen Blume (28. november 1804 i Mølby, Spandet Sogn – 19. august 1876) var en dansk præst og politiker.

Han var søn af kniplingshandler, senere degn Villads Jensen og Maren Adsersdatter, blev opdraget hos sin farbroder, herredsfoged Niels Jensenius Blume i Roskilde, hvor han blev student fra Roskilde Katedralskole 1823. 1829 blev han teologisk kandidat. Blume blev sognepræst i Mejrup Sogn og førstelærer ved Borgerskolen i Holstebro 1832, fra 1836 i Ølby-Asp-Fousing Pastorat og fra 1848 i Stubbekøbing-Maglebrænde Pastorat. Han blev provst for Fuglse Herred 8. december 1861 og Ridder af Dannebrog 7. maj 1874.

Han stillede sig til folketingsvalget i Maribo Amts 5. kreds (Stubbekøbingkredsen) 4. december 1849 og 4. august 1852, men blev ikke valgt. Han blev senere valgt til 2. landstingsmand for 5. kreds (Lolland-Falster) 3. juni 1853, men nedlagde sit mandat 22. august 1854.

Kilder 
 Sofus Elvius, Danmarks Præstehistorie i Aarene 1869-1884, København: Emil Bergmanns Forlag 1885-1887. Online hos LFL's Bladfond

Eksterne henvisninger 

Riddere af Dannebrog
Landstingsmedlemmer i 1850'erne
Tidligere folketingskandidater
Domprovster fra Danmark
Stephan Engels

Stephan Engels (født 6. september 1960 i Niederkassel, Vesttyskland) er en tidligere tysk fodboldspiller (midtbane) og -træner.

Han spillede udelukkende i hjembyen Köln hos først 1. FC Köln (10 sæsoner) og efterfølgende Fortuna Köln (to sæsoner). Med FC Köln var han med til at vinde ét tyske mesterskab og to DFB-Pokaltitler.
 
Engels blev desuden noteret for otte kampe for Vesttysklands landshold. Han deltog for tyskerne ved VM i 1982 i Spanien, men sad på bænken hele turneringen da holdet vandt sølv.

Fra 1995 til 1996 var Engels kortvarigt træner for sin gamle klub FC Köln.

Titler 

Bundesligaen
 1978 med FC KölnDFB-Pokal'''
 1978 og 1983 med FC Köln

Referencer 

Fodboldspillere fra Tyskland
Fodboldspillere fra 1. FC Köln
Fodboldspillere fra Fortuna Köln
Fodboldtrænere fra Tyskland
Deltagere ved verdensmesterskabet i fodbold 1982
Pubescent Hysteria

Pubescent Hysteria (1979) var et dansk punkband, der bestod af medlemmerne Peter Peter (trommer, også i Sods, Sort Sol og The Bleeder Group), Franz De Zaster (bas, også i Brats, Support og No Fun) Timmy Andersen (vokal, også i Medium Wawe) og Sorte Per (guitar). Bandet blev dannet i 1979 af folk omkring Store Kongensgade punkmiljøet

Pubescent Hysteria spillede bl.a i Rockmaskinen den 26.5.1979 sammen med Sods, Elektrochok og Bollocks m.fl.

Eksterne kilder/henvisninger 
 Foto af Pubescent Hysteria i Rockmaskinen 1979
 Kort beskrivelse på garagerock.dk
 Generelle punkkoncerter 1979

Punkgrupper fra Danmark
Musikgrupper fra 1979
Petrus Lundsteen

Petrus Danielsen Lundsteen (18. november 1803 i Helsingør – 29. august 1861) var en dansk præst og politiker.

Han var født i Helsingør, hvor hans fader Daniel Lundsteen var klejnsmed. Moderen hed Anne Christine Robber. Han blev student fra Helsingør 1820, var flere år huslærer, blev præst i Vorgod Sogn 1837 og fra 1849 i Ål Sogn. 1853 blev han valgt til landstingsmand for Varde, hvilket han var til 1855. 

29. september 1837 giftede han sig med Kristiane Marie Elisabeth Hansen, en datter af møller Hansen i Ørkels Mølle ved Svendborg, med hvem han havde 2 sønner, af hvilke 1 blev teologisk kandidat, 1 civilingeniør og desuden 5 døtre.

Kilder 
 Danske Samlinger for Historie, Topographi, Personal- og Literaturhistorie, bind 1, København: Gyldendal 1865-66, s. 368. Hos Google Books

Præster fra Danmark
Personer fra Helsingør
Landstingsmedlemmer i 1850'erne
Sport Italia

Sport Italia er en futsalklub fra København, der har hjemmebane i Sundbyhallen på Amager. Klubben var i mange år toneangivende i rækkerne under Dansk Arbejder Idrætsforbund. 

I sæsonen 2009-10 spillede klubben sig i DBU's Øst-Liga og kvalificerede sig dermed til DM-finalestævnet, hvor holdet opnåede bronzemedaljer. 

I de næste sæsoner forbedrede klubben sig ved at vinde sølv i 2011 og guld i 2012. 

I marts 2012 skiftede Sport Italia Futsal navn til København Futsal.

Kilder / eksterne henvisninger 

 Sport Italia 

Fodboldklubber under Dansk Arbejder Idrætsforbund
Fodboldklubber under DBU København
Sport på Amager